CELEX: 62018TN0655
Language: sl
Date: 2018-10-30 00:00:00
Title: Zadeva T-655/18: Tožba, vložena 30. oktobra 2018 – Aupicon in drugi/ESZD

21.1.2019   
            
            
               SL
            
            
               Uradni list Evropske unije
            
            
               C 25/45
            
         
      Tožba, vložena 30. oktobra 2018 – Aupicon in drugi/ESZD
      (Zadeva T-655/18)
      (2019/C 25/58)
      Jezik postopka: francoščina
      
         Stranke
      
      
         Tožeče stranke: Delphine Aupicon (Gaborone, Bocvana) in deset drugih tožečih strank (zastopnica: N. de Montigny, odvetnica)
      
         Tožena stranka: Evropska služba za zunanje delovanje
      
         Predlogi
      
      Tožeče stranke Splošnemu sodišču predlagajo, naj:
      
                  —
               
               
                  razglasi ničnost sklepa ADMIN(2017)26 generalnega direktorja za proračun in upravo pri Evropski službi za zunanje delovanje z dne 19. decembra 2017 o določitvi držav, v katerih se življenjske razmere štejejo za enake življenjskim razmeram v Evropski uniji, glede katerih ni pravice do plačila dodatka za življenjske razmere iz člena 10 v Prilogi X h Kadrovskim predpisom – proračunsko leto 2018;
               
            
                  —
               
               
                  po potrebi za nične razglasi plačilne liste tožečih strank za januar 2018;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo dva tožbena razloga.
      
                  1.
               
               
                  Prvi tožbeni razlog: kršitev člena 1, tretji odstavek, iz Priloge X h Kadrovskim predpisom za uradnike Evropske unije, ker ESZD ni sprejela splošnih izvedbenih določb v skladu s členom 110 Kadrovskih predpisov.
               
            
                  2.
               
               
                  Drugi tožbeni razlog: prvič, očitne napake pri presoji, ki naj bi jo ESDZ storila pri analizi meril, ki jih je treba upoštevati v okviru ocene dodatka za življenjske razmere, in drugič, neobstoj upoštevne obrazložitve.